KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2013. június 19-i ülésére)

TÁRGY: KÉMÉNYSEPRŐ-IPARI KÖZSZOLGÁLTATÁSI FELADAT ÁTVÁLLALÁSA
A 2013. január 1-jén hatályba lépett, a kéményseprő-ipari közszolgáltatásról szóló 2012. évi XC. törvény előírása szerint a megye egész területére a megyeszékhely megyei jogú város önkormányzatának kötelező feladata a szolgáltatás nyújtása. Azonban a törvényalkotó továbbra is biztosítja a települési önkormányzatok számára azt a lehetőséget, hogy a közszolgáltatás megszervezésére kötelezett önkormányzattól átvállalják a feladatot. 

A feladat átvállalásáról a két önkormányzatnak, a feladat eredeti címzettjével, Kecskemét Megyei Jogú Város Önkormányzatával a közszolgáltatást önként vállalt önkormányzatnak megállapodást kell kötnie. 
A korábbiakhoz képest változás, hogy a települési önkormányzat feladatellátás megszervezésének lehetősége szélesebb lett a korábbiaknál, mivel már nem csak külső gazdálkodó szervvel, hanem saját intézménye, költségvetési szerve vagy saját tulajdonú gazdasági társaság útján is gondoskodhat 5-10 évre akár pályázat mellőzésével is.
Javaslom, hogy a Képviselő-testület a határozat-tervezet szerint döntsön.

Kiskőrös, 2013. június 10.

Domonyi László sk.

polgármester

HATÁROZAT-TERVEZET

1. A Képviselő-testület egyetért azzal, hogy Kiskőrös Városa Önkormányzata a kéményseprés-ipari közszolgáltatással kapcsolatos teendőket a feladat eredeti címzettjétől átvállalja. 

2. A Képviselő-testület felhatalmazza a polgármestert a feladat átvállalásáról szóló megállapodás aláírására. 

Felelős: polgármester

Határidő: azonnal

